網絡騙案

網絡騙案，又叫網上騙案、網絡詐騙，係喺互聯網上呃人財產或者個人資料嘅犯罪。

常見種類 
網絡騙案有好多種，常見嘅包括下面幾種：
 虛假網站騙案：騙徒發送扮成某個出名機構嘅電郵，呃人去個虛假嘅網站，再問佢攞個人資料，又或者附帶惡意程式呃人去開。
 網上購物騙案：騙徒扮成某個出名機構去賣貨，通常話自己做大優惠，但實際係貨不對辦，甚至連貨都唔送。
 網上抽獎騙案：騙徒發送電郵話抽到大獎，如果對方信以為真，就話要收佢手續費。
 網上情緣騙案：騙徒喺網上識人，博取對方信任，再用藉口去呃對方畀錢佢。

社交媒體騙案

互聯網
犯罪